Ήπειρος (μυθολογία)

Στην ελληνική μυθολογία η Ήπειρος ήταν θυγατέρα του «σπαρτού» Εχίονα και της Αγαύης, κόρης του Κάδμου και της Αρμονίας. Η Ήπειρος ακολούθησε τον παππού της Κάδμο και την Αρμονία όταν εγκατέλειψαν τη Θήβα και κατευθύνθηκαν προς τα βόρεια, έχοντας μαζί τους την τέφρα του βασιλιά Πενθέα, αδελφού της Ηπείρου. Η Ήπειρος πέθανε στη Χαονία και ενταφιάσθηκε σε ένα ιερό άλσος, το οποίο σχετιζόταν με τον μύθο της Ανθίππης και του Κιχύρου. Η περιοχή Ήπειρος ονομάσθηκε έτσι από το μυθικό αυτό πρόσωπο.

Πηγή

 * Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος Χάρη Πάτση, Αθήνα 1969

Ηπειρος

إبيروس (ميثولوجيا) Epirus (mythology)